钦定古今图书集成/明伦汇编/氏族典/第153卷 > 袁珪
## 钦定古今图书集成/明伦汇编/氏族典/第153卷 > 袁珪

按《万姓统谱》：“珪字廷珪，珙兄。五岁读书即成诵，十八
能文章。洪武壬戌，礼聘至京，试《治道安民论》称旨，授
高州茂名主簿。后谪戍大宁，以诗文自娱，名闻燕邸，
召为府纪善。永乐改元，赐银币，官礼科给事中，有敢
言声。九年出判和州。后复两见旧都，赐赉益厚。秩满
乞老，终于家。为人慈祥至孝，自号清白生，有《清白集》。”
曾孙孟悌，举成化丁未进士，授南京祠祭主事，免归。